Diari Oficial de la Generalitat Valenciana


Sumari del DOGV 6941, del 11-01-2013 (2012/11475)

Notificació de la sentència dictada en el procediment ordinari número 722/2011.
-------------------------------------------------------------------------------

### Dades del document

Número de DOGV
:   6941

Data del DOGV
:   11-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11032


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment ordinari número 722/2011. [2012/11877]  
Juí ordinari 000722/2011   
Demandant: FERAPA, SL,   
Procurador: Llopis Aznar, Sergio   
Demandat: Española de Petróleos Hispanoil, SL, José Antonio Alemany Folques i Juan José Saavedra Walker   
Procurador/a: -  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en este Jutjat al meu càrrec se seguixen les actuacions de juí ordinari 96549268121 a instàncies de FERAPA, SL, representat pel procurador Sergio Llopis Aznar, contra Española de Petróleos Hispanoil, SL, José Antonio Alemany Folques i Juan José Saavedra Walter, en el qual mitjançant la resolució del dia de hui he disposat, com ara ho verifique, notificar la sentència dictada en les actuacions indicades als demandats en parador desconegut Española de Petróleos Hispanoil, SL, i José Antonio Alemany Falques.  
La sentència té l'encapçalament i la part dispositiva que literalment són així:  
«Sentència número 000403/2012   
València, 30 d'octubre de 2012.   
Maria del Mar Fernández Barjau, jutgessa substituta en funcions de reforç del Jutjat Mercantil número 2 de València, he vist estes actuacions de juí ordinari número 722/2011, promogudes a instàncies del procurador Sergio Llopis Aznar, en nom i representació de la mercantil FERAPA, SL, amb l'assistència del lletrat Pablo I. Sánchez Catalá, contra la societat Española de Petróleos Hispanoil, SL, i els seus administradors solidaris José Antonio Alemany Folques i Juan José Saavedra Walker, declarats tots ells en rebel·lia processal, en el qual s'exercita de forma acumulada l'acció de reclamació d'una quantitat i de responsabilitat enfront de l'administrador social, d'acord amb el següent.   
  
Dispositiva  
Estime substancialment la demanda interposada pel procurador Sergio Llopis Aznar, en nom i representació de la mercantil FERAPA, SL, contra la societat Española de Petróleos Hispanoil, SL, i els seus administradors solidaris José Antonio Alemany Folques i Juan José Saavedra Walker, declarats tots ells en rebel·lia processal, i condemne tots els demandats a pagar solidàriament a la part actora la suma de 8.877,51 euros més els interessos moratoris de la Llei 3/2004 des del venciment de les factures i les costes causades en esta instància.   
  
Porteu l'original d'esta resolució al llibre d'actuacions definitives, i deixeu en les actuacions una testimoniança d'esta resolució.   
Se li comunica que d'acord amb la Llei Orgànica 15/1999, de desembre, de Protecció de Dades de Caràcter Personal, i la resta de legislació vigent en la matèria, les dades contingudes en esta comunicació i en la documentació adjunta són confidencials, i queda prohibida la seua transmissió pública per qualsevol mitjà o procediment i han de ser tractades exclusivament per als fins propis de l'Administració de Justícia.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'haurà d'interposar per mitjà d'escrit presentat en este Jutjat en el termini de vint dies hàbils comptadors des de l'endemà de la notificació, en què es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 458 LECn). De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros que li serà tornat només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient, indicant en el camp «concepte» el codi «02 civil-apel·lació» i la data de la resolució en format dd/mm/aaaa. En el cas de realitzar l'ingrés per mitjà de transferència bancària, després de completar el codi de compte corrent (CCC,20,dígits) s'haurà de detallar en el camp «concepte» el número de compte, el codi i la data en el mateix format indicat anteriorment.   
Esta és la sentència que pronuncie, mane i firme.»  
I perquè servisca de notificació de la sentència a les persones demandades en parador desconegut, de conformitat amb el que disposa l'article 497.2 de la Llei d'Enjudiciament Civil, s'expedix este edicte.   
  
València, 31 d'octubre de 2012.- El secretari judicial: Jorge Víctor Iglesias de Baya.